Data was extracted from:https://www.infomed.co.il/drugs/adapalene/

המומחים של
Info
med
מסבירים:
אדפלן הינה תרופה הדומה מבחינה כימית לויטמין A והיא מיועדת לטיפול ב
אקנה
.
למרות שמנגנון הפעולה שלה אינו לגמרי ידוע, משערים שהיא פועלת לשחרור פקקי חלב התקועים בזקיקי השערה. יעילותה בסילוק פקקי חלב (קומדונים) זהה לזו של חומצה רטינואית (ויטמין A) אולם היא גם בעלת פעילות אנטי-דלקתית וגורמת פחות לגירוי העור. בנוסף לכך אדפלן מעודדת את קילוף תאי העור המתים.
בשבועות הראשונים של הטיפול באדפלן, העור עלול להיות יבש, אדמומי ומגרד, אך מצב זה משתפר עם המשך הטיפול. כמו כן, בשלבי הטיפול הראשונים, תיתכן החמרה בפצעי הבגרות, מצב הנובע מפעילות התרופה בפצעים עמוקים יותר שלא נראו מקודם וגם הוא חולף עם התקדמות הטיפול. בנוסף לכך, אדפלן גורמת לרגישות לשמש ועל כן יש להימנע מחשיפה לשמש ולהשתמש בקרם הגנה לפני כל חשיפה לשמש.
צילום: shutterstock
מידע על התרופה
אופן נטילת התרופה
קרם, ג'ל.
יש להימנע ממגע עם העיניים, רקמות ריריות (כמו פה, נחיריים) וכן להימנע ממגע עם אזורים אחרים בעלי רגישות גבוהה.
תדירות וזמן נטילה
פעם ביום, בערב.
טווח המינון
ריכוז התכשירים: 0.1%.
תחילת ההשפעה
לרוב תתקבל השפעה מטיבה תוך 8-12 שבועות.
משך ההשפעה
לרוב תתקבל השפעה מטיבה תוך 8-12 שבועות.
מנה שנשכחה
במקרה שנשכחה מנה יש לקחתה מיד כשנזכרים , אלא אם הגיע הזמן למנה הבאה ואז יש לדלג על זו שנשכחה ולהמשיך כרגיל.
הפסקת התרופה
אין להפסיק הטיפול בתכשיר מבלי להיוועץ עם הרופא המטפל.
מינון עודף
סימני מינון עודף כוללים: אדמומיות, גירוי וקשקשת בעור. יש לפנות לרופא.
אחסון
מתחת ל-25 מעלות צלזיוס.
אזהרות
תזונה
אין הגבלות.
נהיגה
לא צפויה השפעה.
הריון
אין להשתמש במהלך הריון ובעת תכנונו.
הנקה
ניתן להשתמש בתרופה בעת ההנקה. יחד עם זאת יש להימנע ממריחת התרופה על החזה, בתקופת ההנקה.
תינוקות וילדים
אין להשתמש בתינוקות ובילדים מתחת לגיל 12 שנים.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
תגובה אלרגית בעבר לתכשיר מקבוצה זו
פצעים או עור סדוק באיזור המריחה
סיכון ממנת יתר
בינוני
סיכון מפיתוח תלות
נמוך
תופעות לוואי
במהלך 4 השבועות הראשונים לטיפול תיתכן הרעה במצב העור, הכוללת יובש בעור, אודם, גירוי, עיקצוץ וקשקשת. תופעות אלו אמורות לפחות עם המשך השימוש, אך אם אין שיפור יש לפנות לרופא המטפל. במקרה של תופעות
אלרגיה
(פריחה בעור, גרד, קשיי נשימה, התנפחות הפנים, השפתיים, הלשון או הצוואר,
סחרחורת
) יש להפסיק הטיפול בתכשיר ולפנות לרופא המטפל. אדפלן גורמת לרגישות לשמש ועל כן יש להימנע מחשיפה לשמש ולהשתמש בקרם הגנה לפני כל חשיפה לשמש.
פרטי תגובה עם תרופות אחרות
תכשירים אחרים לטיפול בעור: תכשירים הגורמים לייבוש יתר של העור, כגון: סבונים, תכשירי ניקוי ותכשירים המכילים אלכוהול. וכן תכשירים הגורמים לקילוף העור, כגון: סולפור, רזורצינול, בנזואיל פראוקסיד וחומצה סליצילית (Salicylic acid). בשימוש במקביל לאדפלן גובר הסיכון לגירוי, יובש וקילוף העור.
השפעת שימוש ממושך
הטיפול מוגבל לתקופה של חצי שנה ברציפות.
לאחר שלושה חודשים של שימוש בתכשיר, חשוב לפנות לרופא, כדי להעריך את השיפור.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא